Bahasa Kass

Bahasa Kass ialah bahasa yang ditutur oleh orang Kass di Mesopotamia sekitar abad ke-18 hingga ke-7 SM. Dari abad ke-16 hingga ke-12 SM, raja-raja berketurunan Kass memerintah di Babylon sehingga mereka digulingkan oleh orang Elam. Memandangkan hanya beberapa puluh perkataan sahaja yang diketahui, dengan tidak satu pun yang dapat dibukti mempunyai kaitan dengan mana-mana keluarga bahasa yang masih hidup atau telah pupus, bahasa Kass buat masa ini dianggap sebagai bahasa tidak terkelas, mungkin sejenis bahasa pencilan atau tergolong dalam bahasa-bahasa Hurri-Urartu.

Kosa kata
Di kawasan yang diketahui diduduki oleh orang Kass, bahasa Akkadia Semitik Timur digunakan, dengan bahasa Sumeria digunakan untuk penulisan pada tugu-tugu dan kesusasteraan. Jejak bahasa Kass adalah sedikit:

 satu daftar kosa kata bahasa Kass-Babylon dengan 48 entri, menyenaraikan padanan dwibahasa untuk nama-nama dewa, kata nama am, kata kerja dan kata sifat, seperti dakaš "bintang", hašmar "falkon", iašu "negara", janzi "raja", mašḫu "tuhan", miriaš "alam bawah tanah", simbar "muda", dan šimdi "beri"; on Arkib Tablet BM 93005.
 terjemahan 19 nama orang Kass pada ruang keempat dalam senarai nama dari era neo-Assyria, yang kadang-kadang bercanggah dengan maklumat yang diberikan dalam kosa kata Kass-Babylon;Tablet K. 4426  + Rm 617 (II R 65, No. 2; V R 44, treated in Balkan, Kassitenstudien, pp. 1–3)
 rujukan berserakan dalam senarai leksikal Akkadia ke padanan dalam bahasa Kass untuk nama-nama dewa, tumbuhan, dsb.; contohnya, nama tumbuhan yang terdapat dalam Farmakopia Babylon dengan empat keping loh, uru.an.na = maštakal, seperti ḫašimbur, kuruš, pirizaḫ dan šagabigalzu, dan perkataan-perkataan dalam senarai sinonim lapan loh Malku = šarru, seperti allak "rim" (roda), dan ḫameru "kaki";
 banyak nama khas dalam pelbagai dokumen bahasa Akkadia, terutamanya dari Babylonia (terutamanya dalam tempoh 1360–850 SM), dari Nuzi dan dari Iran; memberikan nama-nama dewa, orang, tempat dan kuda;
 istilah teknikal berkaitan dengan penternakan haiwan, termasuk penamaan kuda dan keldai mengikut tanda dan warna, yang terdapat dalam dokumen-dokumen Akkadia, seperti yang terdapat pada senarai nama-nama kuda Kass, sambiḫaruk, maksud tidak diketahui,Tablet CBS 12617. dan alzibadar, ḫulalam, lagaštakkaš, pirmaḫ, šimriš, dan timiraš, penamaan warna dan tanda untuk kuda-kuda; iškamdi, "lagam" untuk kuda; akkandaš, "jejari" roda; kamūsaš dan šaḫumaš untuk bahagian-bahagian gangsa kereta kuda, dalam teks kontemporari;
 perkataan-perkataan Kass yang berserakan, seperti gelaran bugaš; dardaraḫ, "perhiasan logam kecil"; dan baziḫarzi, objek kulit, dalam konteks Akkadia.

Kekurangan teks bahasa Kass membuatkan pembinaan semula tatabahasa Kass mustahil buat masa ini.

Hubungan genetik bahasa Kass tidak jelas, namun umumnya ia dipersetujui bukannya Semitik; hubungan dengan bahasa Elam adalah sangsi.

Hubungan dengan atau keahlian dalam keluarga Hurri-Urartu telah dicadangkan, berdasarkan beberapa perkataan. Tidak jelas jika bahasa Kass ialah bahasa yang tersendiri dalam filum Hurro-Urartu, atau hanya dialek Selatan bahasa Hurri. Jika ia hanya dialek, boleh diandaikan bahawa orang Kass hanyalah suku orang Hurri yang tersebar dari utara ke selatan dan menetap di Mesopotamia. Sebaliknya, jika bahasa Kass bahasa tersendiri, ini mencadangkan bahawa Hurri-Urartu ialah kumpulan bahasa yang lebih besar dan lebih penting kepada rantau ini daripada pakar sejarah perhatikan, serta mungkin ditutur oleh lebih ramai orang daripada yang difikirkan sebelum ini.

Nota

Sumber
 Ancilotti, A. La lingua dei Cassiti. Milan, 1980.
 Balkan, K. Kassitenstudien. I. Die Sprache der Kassiten. New Haven, 1954.


 Bacaan Lanjut 
  Diakses pada 25 Feb. 2023.

Pautan Luar
 trypillia.narod.ru (dalam bahasa Rusia)

Kategori:Mesopotamia Purba
Kategori:Orang Kass
Kategori:Bahasa-bahasa Asia tidak terkelas
Kategori:Bahasa-bahasa aglutinatif
Kategori:Bahasa-bahasa yang dibuktikan wujud dari abad ke-18 SM
Kategori:Bahasa-bahasa pupus pada abad ke-4 SM
Kategori:Bahasa-bahasa pupus di Asia
Kategori:Bahasa-bahasa Hurri-Urartu